Naruto - Alemannische Wikipedia

# Naruto

### Us der alemannische Wikipedia, der freie Dialäkt-Enzyklopedy

D'Anime-Reihe Naruto wird siit 1999 im japanische Fernseh uusgstrahlt mit überuus grosser Beliebtheit. Sie isch uufgrund vo grosser Zueschauer-Resonanz au i anderi Länder wie Amerika, England oder Dütschland übernoh und synchronisiert worde. In Dütschland lauft sie siit 18. September 2006 uuf RTL 2. Basiere dued die Anime-Reihe ufem gliichnamige Manga vo Masashi Kishimoto.

## [ändere] Rezeption

Naruto isch e Reihe wo für männlichi Jugendlichi konzipiert isch. Das zeigt sich dodurch, dass de Zeichnigsstil ähnlich wie bi andere Animes, wo au für die Kategorie sind, isch. So isch de Brutalitätsfaktor bi Kampfsszene jugendtauglich gmacht worde, Emotionsuusbrüch sind überzeichnet, de psychologisch Detailgrad vo de Charaktere isch relativ eifach gstrickt und die Gschicht folgt linear a de Hauptperson Naruto.

Die Gründ, wieso dass das Anime bi dere Zielgruppe extrem guet aachunt, sind sehr vielfältig:
Zum einte chamer sich mit de Hauptcharaktere trotz de Eifachheit guet identifiziere, da sie ned wie bim vergliichbare Dragonball übermenschlich und deshalb chlobig wirked. Sie entwicklet sich im Lauf vo de Gschicht sogar.

Wiiter ghöred die zeigte Kämpf, wo dramaturgisch en zentrale Bestandteil sind, qualitativ zum bessere, was me i dere Kategorie vorfindet. So sind sie sehr abwechsligsriich, da jede Charakter sin eigene Stil und sini Technik hät, was die Serie vorallem bi männliche Jugendliche beliebt macht. Vieli Hauptcharaktere händ dezue häre e Vorgschicht, wo im Lauf vo de Hauptgschicht uufdeckt wärdet und sie voraatriebt.

## [ändere] Handligsübersicht

Im Zentrum stoht de 12-jöhrig Uzumaki Naruto. Er wird vo de andere Jugendliche und Erwachsene gmiede, weil d'Essenz vomene Fuchsmonster, wo i de Vergangeheit siis Dorf Konohagakure zerstört hät, i sin Körper versieglet worde isch. Er kompensiert das Gfühl vo Einsamkeit und Uusgstosesii mit emene uusgsprochene Sinn für Profilierig. So wott er mit chindische Streich Ufmerksamkeit uf sich zieh. Und sin Traum isch deshalb nüd gringers als emol de bescht und wichtigscht Ninja vo siim Dorf z'wärde. Er chund noch de bestandene Ninja-Grundprüefig ines vom Eliteninja Kakashi Hataki gleitetem Dreierteam zäme mit siim Schwarm Sakura Haruno und dem beschte Ninjaschüeler Sasuke Uchiha. De primär Widersacher i de Hautptgschicht, de noch Macht und Unsterblichkeit strebendi Orochimaru, grift im Lauf vomene Ninja-Examen Konohagakure aa mit em Ziel das Dorf a sich z'risse. Das glingt ihm zwar ned aber er hät chöne de momentan Chef und höchscht Ninja vom Dorf im Kampf töte. Druufab möched sich alli uuf d'Jagd vom Orochimaru und sini Hälfer, z'vorderscht natürlich s'Team um de Naruto.

Aber im Lauf vo de Verfolgig entscheidet sich de Teamkamerad vom Naruto, de Sasuke Uchiha d'Siite z'wächsle. Sin Atrieb en Ninja z'wärde begründet sich nämlich dorin, sich anere Person chöne z'räche, wo sini Eltere und de ganze Clan umbrocht hät, sim Brüeder. Um no mächtiger zwerde und siim Ziel nöcher zcho schlüüsst er sich Orochimaru aa. Er wiederum suecht en starche und mächtige "Container" für siini Seel und im Sasuke glaubt er de richtig Körper denn z'bsitze. De Naruto, für de de Sasuke en wichtige Fründ worde isch, nimmt das ned eifach so hi und versuecht vo jetzt a au siin Fründ z'rette.

Damit d'Mangavorlag in Rueh cha d'Gschicht wiitertribe, möched d'Produzente vom Anime ab dem Punkt en Handligsstopp und fülled sie mit Füllerepisode.

## [ändere] Weblinks

- Offizielle Homepage (englisch)
- Offizielle Homepage von TV Tokyo zur Anime-Serie (japanisch)
- Offizielle Homepage von RTL 2 zur deutschen Anime-Fassung
- Schnittberichte zur deutschen Narutofassung (deutsch)
- Naruto in dr Internet Movie Database

Vun "http://als.wikipedia.org../../../n/a/r/Naruto.html"

Kategori: Film

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Bahasa Melayu
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- ไทย
- Tagalog
- Türkçe
- Tiếng Việt
- 中文